[{"text_idx": "#000003", "text": "Roedd y gwobrau hyn yn agored i aelodau\u2019r Hwb Menter sydd wedi sefydlu neu ddatblygu eu busnes gyda chefnogaeth yr Hwb Menter dros y pedair blynedd diwethaf, a tenantiaid (yn cynnwys rhithiol) M-SParc. Efallai eich bod wedi cael cyfarfod 1i1 gydag un o\u2019n Hymgynghorwyr, gweithio o un o\u2019n lleoliadau, cymryd rhan mewn rhaglen Miwtini, defnyddio Gofod Creu Ffiws neu mynychu un o\u2019n digwyddiadau niferus mewn person neu ar-lein. Os oedden wedi cael cysylltiad a\u0302 ni, roedden eisiau clywed ganddyn nhw!"}, {"text_idx": "#000004", "text": "Cafodd enillwyr bob categori eu gwahodd i noson ddathlu yn M-SParc ar yr 8fed o Ragfyr 2022. Cyfle gwych i ddathlu eu cyflawniadau a rhwydweithio gyda busnesau eraill."}, {"text_idx": "#000005", "text": "Roedd y wobr hon yn agored i holl aelodau\u2019r Hwb Menter, unrhyw unigolyn / busnes oedd wedi dod i gysylltiad a\u0302\u2019r Hwb Menter @M-SParc ac wedi\u2019i gefnogi ganom. Ydych chi'n credu mai chi yw'r busnes gorau yn yr ardal? Beth sy'n eich gwneud chi'n unigryw? Pa lwyddiannau ydych chi wedi'u cael? Pa effaith ydych chi wedi'i chael? Beth yw eich uchelgeisiau ar gyfer y dyfodol? Gwerthwch eich hun!"}, {"text_idx": "#000006", "text": "Ydych chi wedi bod yn rhan o un o'n rhaglenni Miwtini? Roedd y wobr hon ar eich cyfer chi. Ydych chi'n credu mai chi yw'r Miwtinieer gorau? Beth sy'n eich gwneud chi a'ch busnes yn unigryw? Pa lwyddiannau ydych chi wedi'u cael? Pa effaith ydych chi wedi'i chael? Beth yw eich uchelgeisiau ar gyfer y dyfodol? Gwerthwch eich hun!"}, {"text_idx": "#000007", "text": "Pwrpas y wobr hon oedd cydnabod busnesau sydd a\u0302 chymwysterau gwyrdd. Ydych chi'n ystyried eich busnes yn un foesegol neu'n gymdeithasol gyfrifol? Efallai eich bod chi'n defnyddio deunyddiau wedi'u hailgylchu yn eich cynhyrchion? Efallai eich bod yn rhedeg rhaglenni amgylcheddol? Efallai eich bod yn cefnogi busnesau eraill i anelu at Sero Net? Os ydych chi'n rhyfelwr eco rydym eisiau clywed gennych chi!"}, {"text_idx": "#000008", "text": "Bwriad y wobr hon oedd cydnabod busnesau sydd wedi cael effaith gadarnhaol ar eu cymuned leol. A yw eich busnes yn uchel ei barch yn y gymuned? Ydy pobl leol wrth galon popeth a wnewch? Rydym am dynnu sylw at yr effaith yr ydych yn ei gael ar y rhai o'ch cwmpas."}, {"text_idx": "#000009", "text": "Mae ymchwil wedi dangos bod yr heriau y mae busnesau wedi\u2019u hwynebu dros y blynyddoedd diwethaf wedi\u2019u teimlo fwyaf gan entrepreneuriaid o grwpiau a dangynrychiolir a grwpiau difreintiedig ym maes entrepreneuriaeth. Grwpiau megis menywod, pobl anabl, pobl ethnigrwydd Du, Asiaidd a Lleiafrifol, pobl ifanc a phobl hy\u0302n, yn ogystal a\u0302\u2019r rhai sy\u2019n dechrau busnes o ddiweithdra. Ydych chi'n unigolyn o un o'r grwpiau hyn sydd wedi wynebu heriau yn eich taith cychwyn busnes? Rydyn ni eisiau clywed am eich dyfalbarhad a'ch meddwl penderfynol i oresgyn eich heriau. Fel arall, efallai eich bod yn fusnes sydd wedi cymryd camau i ddileu gwahaniaethu ac annog cynhwysiant. Rydym eisiau clywed sut mae\u2019r camau hyn wedi dangos effaith gadarnhaol."}, {"text_idx": "#000010", "text": "Ydych chi'n denant wedi eich lleoli yn M-SParc neu yn rhithiol? Roedd y wobr hon ar eich cyfer chi. Ydych chi'n credu mai chi yw'r tenant fwyaf arloesol yn yr adeilad? Beth sy'n eich gwneud chi a'ch busnes yn arloesol? Pa lwyddiannau ydych chi wedi'u cael? Pa effaith ydych chi wedi'i chael? Beth yw eich uchelgeisiau ar gyfer y dyfodol? Gwerthwch eich hun!"}, {"text_idx": "#000011", "text": "Ydych chi'n denant wedi eich lleoli yn M-SParc neu yn rhithiol? Roedd y wobr hon ar eich cyfer chi. Credwn fod gwaith ti\u0302m yn gwneud i'r freuddwyd weithio ac nid oes lle gwell na M-SParc i ddod o hyd i gyfleoedd cydweithio o'r fath! A ydych chi wedi cydweithio a\u0302 thenant arall ar brosiect penodol? Neu efallai eich bod wedi cydweithio a\u0302 sefydliadau eraill o fewn y sector preifat neu gyhoeddus? Rhowch wybod i ni!"}]